# **DECIZIA ETAPEI DE ÎNCADRARE**

**Nr. X din X.05.2024**

Ca urmare a solicitării de emitere a acordului de mediu adresate de **SC TERRABACIU SRL**, cu sediul în municipiul Cluj-Napoca, str. Becaș, nr. 20-22, jud. Cluj, înregistrată la APM Cluj cu nr. 795/16.01.2024, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 3238/14.02.2024, 4136/22.02.2024, 4731/27.02.2024, 5865/11.03.2024, 6387/14.03.2024, 7213/21.03.2024, 8752/09.04.2024, 9406/17.04.2024 și 11491/17.05.2024, a punctelor de vedere/adreselor emise de alte instituții, înregistrate cu nr.: 10160/26.04.2024, 10652/08.05.2024 și 11069/13.05.2024, precum şi a consultărilor desfăşurate în cadrul şedinţei Comisiei de Analiză Tehnică din data de 14.05.2024, că proiectul **,, Construire ansamblu locuințe colective și funcțiuni complementare, extindere rețele utilități, infrastructură și amenajare zonă publică - etapa 1- corpuri E,F,G,H*”*-** propus a fi amplasat în comuna Baciu, sat Baciu, str. Privighetorii, FN, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctul **10.b) ,,Proiecte de dezvoltare urbană, inclusiv construcţia centrelor comerciale şi a parcărilor auto publice*”****;*

b) amplasamentul este situat în intravilanul comunei Baciu, judeţul Cluj, constituie proprietate privată, cu destinaţia UTR Z1 – zonă mixtă (pentru această etapa 1), conform Certificatului de urbanism nr. 401/10.11.2023 emis de Primăria Baciu;

c) proiectul este de amploare redusă, imobilul nu este inclus în listele monumentelor istorice și/sau ale naturii ori în zona de protecție a acestoraşi are ca scop: **construire ansamblu locuințe colective și funcțiuni complementare, extindere rețele utilități, infrastructură și amenajare zonă publică - etapa 1- corpuri E,F,G,H**;

d) investiţia propusă se realizează în intravilanul comunei Baciu, teren cu folosința actuală – *arabil*;

e) drumurile de acces existente vor fi întreţinute corespunzător, de către SC TERRABACIU SRL - dacă va fi cazul;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul va genera deşeuri din construcții sau alte tipuri de deșeuri rezultate din lucrările care se desfășoară, care vor fi colectate selectiv și ulterior predate către operatori autorizați;

j) pentru realizarea lucrărilor este necesară organizare de şantier, pe amplasamentul titularului;

k) sunt prevăzute măsuri pentru refacerea mediului la finalizarea lucrărilor propuse;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,,Construire ansamblu locuințe colective și funcțiuni complementare, extindere rețele utilități, infrastructură și amenajare zonă publică - etapa 1- corpuri E,F,G,H*”*,** încomuna Baciu, sat Baciu, str. Privighetorii, FN, judeţul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente**;**

- suprafața totală teren măsurată 14293 mp;

- suprafața totală teren – **etapa 1 – corpuri E,F,G,H – 5832 mp**  - obiectul acestei decizii;

- bilanț teritorial existent – 5832 mp – 100%;

- bilanț teritorial propus:

- suprafața construită fără console 1690 mp (1880 mp) – 28.90%;

- suprafață circulații pietonale – 560 mp – 9,60%;

- suprafață circulații auto – 980 mp – 16,80%;

- suprafață spații verzi – 2270 mp – 39,00%;

- pavaj ecologic – 324 mp – 5,55%;

- punct gospodăresc – 8 mp – 0,15%;

- patru corpuri E,F,G,H; regim de înălțime: D+P+2E+R, Hmax= 14 m;

- POT propus 29%, CUT propus 1,23;

- racordarea se va face la utilitățile din zonă: alimentare cu apă, canalizare, alimentare cu gaze, alimentare cu energie electrică, telecomunicații;

- apele pluviale potențial impurificate din incintă se vor colecta și dirija către un separator de hidrocarburi și uleiuri; apele rezultate din separator și apele meteorice potențial curate se vor deversa în canalizarea exterioară.

**Prevenirea eventualelor efecte negative semnificative asupra mediului:**

- amplasamentul se va împrejmui provizoriu cu panouri metalice fixate pe stâlpi metalici încastrați provizoriu în terenul natural;

- se va asigura o zonă de acces în incintă din aleile existente, pe o porțiune cu panouri mobile sau porți prevăzute cu sistem de închidere împotriva efracțiilor; se va organiza o platformă cu pietriș în zona intrării în incintă pentru a facilita accesul mașinilor grele și pentru evitarea formării noroiului;

- se va amplasa la vedere un panou metalic pe care se vor inscripționa: denumirea lucrării și adresa, beneficiarul lucrării, proiectantul, constructorul, nr. și data Autorizației de construire, datele începerii și finalizării lucrărilor;

- se vor amplasa două containere sau barăci metalice cu destinația de vestiar pentru muncitori și șeful de șantier, depozit de materiale de construcții – aceste construcții provizorii vor fi prevăzute cu sisteme de închidere contra efracțiilor; se vor amplasa trei containere metalice acoperite pentru depozitarea materialelor de construcții și a uneltelor de lucru;

- se vor amplasa in interiorul incintei, într-o zonă ferită, două toalete ecologice;

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se va amenaja terenul și se vor amenaja spațiile verzi și plantate, la finalizarea lucrărilor;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Ligia STANCA**

**X.05.2024**